Figulini

Se systematiske inndeling

Figulini er en gruppe av biller som hører til familien hjortebiller (Lucaninae).

 Utseende 
Små til middelsstore (5 – 15 millimeter), slanke, vanligvis svarte hjortebiller. Hos denne gruppen har hannene ofte ikke forstørrede kjever, og kjønnene er vanskelige å skille på ytre utseende. Dekkvingene har gjerne markerte punktrader, beina er nokså korte.

 Levevis 
Larvene utvikler seg i jorda eller i død ved. Hos i alle fall noen av artene ser larvene ut til å leve flere sammen, dette er uvanlig hos hjortebiller.

 Utbredelse 
De fleste av artene lever i Sørøst-Asia, men de forekommer også i Afrika, på øyene i Indiahavet og i Australia. Plasseringen av slekten Brasilucanus fra Sør-Amerika her er mer usikker.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1804
 Underfamilien hjortebiller (Lucaninae) Latreille, 1804
 Stammen Figulini Burmeister, 1847
 Slekten Agnelius Paulsen, 2017
 Slekten Brasilucanus Vulcano & Pereira, 1961 – 2 arter, ofte plassert i Penichrolucaninae
 Slekten Cardanus Westwood, 1834 – 10 arter
 Slekten Epipedesthus de Lisle, 1976 – 2 arter
 Slekten Figulus MacLeay, 1819 – ca. 150 arter
 Slekten Ganelius Benesh, 1955 - ofte plassert i Nigidiini
 Slekten Geonigidius Xin, Gong, Zhong & Qi, 2025
 Slekten Penichrolucanus Deyrolle, 1864 – 8 arter, ofte plassert i Penichrolucaninae
 Slekten Platyfigulus Arrow, 1935 – én art
 Slekten Vinsonella Arrow, 1940 – én art

 Kilder 

 Eksterne lenker 
 Bildegalleri


Kategori:Hjortebiller
Kategori:Dyr formelt beskrevet i 1847
Kategori:Dyr formelt beskrevet av Karl Hermann Konrad Burmeister